b"\n_START_ARTICLE_\nLITLEX\n_START_PARAGRAPH_\nLITLEX (nuo lot. Lituanica, 'Lietuva' + lex, \xc4\xafstatymas, teis\xc4\x97) - Teisin\xc4\x97s informacijos centro sukurta, nuolat pildoma ir tobulinama informacin\xc4\x97 sistema, Lietuvos teis\xc4\x97s akt\xc5\xb3 duomen\xc5\xb3 baz\xc4\x97._NEWLINE_LITLEX'e yra galiojan\xc4\x8di\xc5\xb3 LR teis\xc4\x97s akt\xc5\xb3 raidin\xc4\x97 \xe2\x80\x93 dalykin\xc4\x97 rodykl\xc4\x97, tarpin\xc4\x97s teis\xc4\x97s akt\xc5\xb3 redakcijos, rubrikatoriai, Lietuvos Auk\xc5\xa1\xc4\x8diausiojo Teismo leid\xc5\xbeiamo biuletenio \xe2\x80\x9eTeism\xc5\xb3 praktika\xe2\x80\x9c med\xc5\xbeiaga ir kt._NEWLINE_Pateikiamos aktualios ir tarpin\xc4\x97s teis\xc4\x97s akt\xc5\xb3 redakcijos su visais pakeitimais, straipsnio lyginamosios redakcijos, nuorodos \xc4\xaf tekste minimus dokumentus, straipsnio ry\xc5\xa1iai su teism\xc5\xb3 praktika, \xc4\xafstatymais, LR Vyriausyb\xc4\x97s dokumentais ir kitais aktais; akt\xc5\xb3 loginiai tarpusavio ry\xc5\xa1iai: \xe2\x80\x9eAkto keisti aktai\xe2\x80\x9c, \xe2\x80\x9eAkt\xc4\x85 keit\xc4\x99 aktai\xe2\x80\x9c, \xe2\x80\x9eAktai, kuriuose minimas aktas\xe2\x80\x9c, \xe2\x80\x9eKartu naudojami aktai\xe2\x80\x9d, \xe2\x80\x9eKartu klasifikuoti aktai\xe2\x80\x9c. Rodomas dokumento straipsni\xc5\xb3 turinys, nuorodos \xc4\xaf straipsnius._NEWLINE_LITLEX papildan\xc4\x8dioji med\xc5\xbeiaga yra teminiai klasifikatoriai-s\xc4\x85vadai - tai nuorodos \xc4\xaf temas, kurioms priskirtas dokumentas, taip pat klasifikatoriai \xe2\x80\x9eMuitin\xc4\x97\xe2\x80\x9c (segtuvas), \xe2\x80\x9eAplinka\xe2\x80\x9c (segtuvas), \xe2\x80\x9eLietuvos teism\xc5\xb3 praktika\xe2\x80\x9c.\n_START_SECTION_\nPaie\xc5\xa1ka\n_START_PARAGRAPH_\nNaudojimui nereikia speciali\xc5\xb3 program\xc5\xb3, pakanka interneto nar\xc5\xa1ykl\xc4\x97s. Teis\xc4\x97s akt\xc5\xb3 paie\xc5\xa1ka vykdoma internete prisijungus slapta\xc5\xbeod\xc5\xbeiu - b\xc5\xabtinas interneto ry\xc5\xa1ys. LITLEX'e yra sufleris, padedantis formuluoti u\xc5\xbeklausas. Galima kurti, redaguoti, pildyti savo klasifikatorius (vartotojas pats gali klasifikuoti rastus dokumentus pagal savo sukurtas temas). Yra darbo su LITLEX statistika (\xe2\x80\x9eV\xc4\x97liausiai \xc5\xbei\xc5\xabr\xc4\x97ti dokumentai\xe2\x80\x9c, \xe2\x80\x9ePo paskutinio \xc5\xbei\xc5\xabr\xc4\x97jimo pasikeit\xc4\x99 aktai\xe2\x80\x9c, \xe2\x80\x9ePopuliariausi dienos, m\xc4\x97nesio aktai\xe2\x80\x9c)._NEWLINE_LITLEX intERnet informacija pasiekiama per internet\xc4\x85 nepriklausomai nuo darbo vietos, duomenys atnaujinami kasdien. Paie\xc5\xa1ka vykdoma internete, prisijungus vartotojo vardu ir slapta\xc5\xbeod\xc5\xbeiu, aktai randami atliekant u\xc5\xbeklausas pagal akto atributus, raktinius \xc5\xbeod\xc5\xbeius, frazes tekste ar pavadinime. Straipsnio lyginamosios redakcijos, akto komentavimo ir asmenini\xc5\xb3 pastab\xc5\xb3 \xc4\xafra\xc5\xa1ymo galimyb\xc4\x97, statistika, vartotojo klasifikatoriai, nuorodos \xc4\xaf atskirus straipsnius. Teminiai klasifikatoriai - s\xc4\x85vadai, akt\xc5\xb3 loginiai ry\xc5\xa1iai."